आक्रोश रैली में उमड़ा जनसैलाब
हिंसा नहीं थमी तो केरल करेंगे कूच, प्रतिनिधि मंडल ने राष्ट्रपति के नाम प्रशासन को सौंपा ज्ञापन
सिटीरिपोर्टर | अजमेर
केरलमें राष्ट्रीय स्वयं सेवक संघ (आरएसएस) और राष्ट्रवादी विचारधारा के कार्यकर्ताओं के खिलाफ हो रही हिंसा को रोका नहीं गया तो राष्ट्रभक्त वहां की राज्य सरकार को सीधा जवाब देंगे। केरल हिंसा के खिलाफ अब पूरा देश जाग उठा है। यह कहना है आरएसएस के अजमेर महानगर के संघ चालक सुनील दत्त जैन का।
शुक्रवार को जैन नया बाजार चौपड़ पर जनाधिकार बचाओं मंच की ओर से आयोजित विशाल सभा को संबोधित कर रहे थे। उन्होंने कहा कि राष्ट्रवादी कार्यकर्ता हिंसा का जवाब देने के लिए सक्षम हैं। देश को तोड़ने वाली विचारधारा को बल मिल रहा है इसलिए वहां लोगों की लगातार हत्याएं की जा रही हैं। यह हर्गिज सहन नहीं होगा। जनाक्रोश रैली में हजारों की तादाद में शहरवासी हाथों में केसरिया ध्वज लिए मौजूद थे। जनाक्रोश रैली में शिक्षा राज्यमंत्री वासुदेव देवनानी, महिला एवं बाल विकास राज्यमंत्री अनिता भदेल, संसदीय सचिव सुरेश रावत, जिला प्रमुख वंदना नौगिया, मेयर धर्मेंद्र गहलोत, भाजपा के देहात जिलाध्यक्ष प्रो. बीपी सारस्वत, शहर जिलाध्यक्ष अरविंद यादव सहित अन्य जनप्रतिनिधि मौजूद थे।
केरल में वामपंथी सरकार के संरक्षण में हो रही हिंसा के विरोध में आयोजित जन आक्रोश रैली में जन सैलाब उमड़ पड़ा। जनाधिकार बचाओ मंच की आम सभा के बाद नया बाजार चौपड़ से ही जन आक्रोश आगरा गेट, पीआर मार्ग, नगर निगम कार्यालय, चूड़ी बाजार, गोल प्याऊ होकर वापस नया बाजार चौपड़ पर पहुंचकर समाप्त हुई। रैली में शामिल लोगों के हाथों में नारे लिखी तख्तियां और बैनर भी थे। इन तख्तियों पर केरल सरकार को बर्खास्त करने, हिंसा को रोकने आैर आरोपियों के खिलाफ मुकदमा दर्ज करने का उल्लेख किया गया।
रैली के दौरान देशभक्ति के नारों की गूंज रही। इस मौके पर आमसभा को संबोधित करते हुए महानगर के संघ चालक सुनील दत्त जैन ने कहा कि अमरनाथ यात्रा को रोकने और रामसेतु को तोड़ने की घोषणा की गई, लेकिन हिन्दू समुदाय के विरोध के बाद घोषणाओं को वापस लेना पड़ा था। उन्होंने अफसोस जताया कि एक ओर दिल्ली में कश्मीर की आजादी के लिए नारे लगते हैं तो दूसरी ओर केरल में राष्ट्रवादी विचारधारा के कार्यकर्ताओं की हत्या होती है। जो लोग भारत माता का बुरा सोचते हैं, उन्हें अब सावधान हो जाना चाहिए क्योंकि हिंदू समुदाय जाग चुका है। अब किसी भी सूरत में हिंदुत्व पर अत्याचार सहन नहीं होंगे। सभा में शिक्षाविद् डॉ. अनूप आत्रेय ने कहा कि वामपंथ का खूनी इतिहास रहा है। यह तालिबानी विचारधारा है, पूर्व में असहिष्णुता को लेकर जो लोग पुरस्कार लौटा रहे थे, वे चुप क्यों हैं? सह संयोजक एडवोकेट जगदीश राणा ने राष्ट्रपति के नाम भेजे गए ज्ञापन को पढ़ा। संचालन शिक्षाविद् सुशील बिस्सू ने किया। अंत में सप्तक के कलाकारों विवेक पारीक और संतोष टेवानी ने राष्ट्रगान पेश किया।
स्वामी अनादि सरस्वती ने जल हाथ में लेकर उपस्थित लोगों को धर्म की रक्षा करने का संकल्प दिलवाया। उन्होंने कहा कि देश में महिलाओं पर जो अत्याचार हो रहे हैं वो निंदनीय हैं। मिशनरीज स्कूलों पर निशा साधते हुए कहा कि यहां शिक्षा के नाम पर धर्मांतरण का पाठ पढ़ाया जा रहा है। राजेश गुर्जर ने देश और दुनिया के वामपंथी का इतिहास बताते हुए कहा कि वामपंथी विचारधारा कभी भी देशभक्त नहीं रही। इसी विचारधारा ने रूस के टुकड़े-टुकड़े करवाए और अब इसी विचारधारा के लोग दिल्ली में शिक्षा के मंदिरों में कश्मीर और बस्तर की आजादी के नारे लगा रहे हैं। एक वर्ष पहले तक केरल की आजादी के भी नारे लगाते थे। लेकिन अब केरल में माकपा की सरकार है, इसलिए फिलहाल केरल के नारे लगाने बंद कर दिए हैं।
केरल सरकार बर्खास्त करें, झूठे केस वापस लें
आमसभा और रैली से पूर्व जनाधिकार बचाओ मंच के एक प्रतिनिधि मंडल ने एडीएम अबू सूफियान को राष्ट्रपति के नाम ज्ञापन सौंपा। ज्ञापन में केरल की हिंसक घटनाओं का उल्लेख करते हुए राष्ट्रपति से मांग की गई कि केरल की वामपंथी सरकार को तत्काल प्रभाव से बर्खास्त किया जाए। ज्ञापन में आरोप लगाया कि मुख्यमंत्री पी. विजयन के नेतृत्व वाली सरकार आम लोगों को संरक्षण देने में पूरी तरह विफल है। आरएसएस और राष्ट्रवादी विचारधारा वाले कार्यकर्ताओं की लगातार हत्याएं हो रही है। दो मार्च की रात को ही संघ के कार्यालय में बम फेंका गया, जिसमें चार कार्यकर्ता जख्मी हो गए। पुलिस भी पीड़ित परिवारों पर झूठे मुकदमे दर्ज कर रही है। सरकारी संरक्षण में हो रही हिंसा की वजह से केरल में आम लोगों का जीवन दूभर हो गया है। अभी तक संघ और राष्ट्रवादी विचारधारा के दस से भी ज्यादा कार्यकर्ताओं की हत्या हो चुकी है, इसमें एक महिला भी है। अतिरिक्त कलेक्टर सूफियान ने प्रतिनिधि मंडल को भरोसा दिलाया कि ज्ञापन को राष्ट्रपति तक पहुंचा दिया जाएगा। प्रतिनिधिमंडल में वरिष्ठ पत्रकार एसपी मित्तल, मंच के संयोजक अजय दनगसिया, संयोजक जगदीश सिंह राणा, राष्ट्रीय स्वयं सेवक संघ के महानगर संघचालक सुनीत दत्त जैन, मेयर धर्मेंद्र गहलोत, निरंजन शर्मा आैर भाजपा के शहर जिला अध्यक्ष अरविंद यादव शामिल थे।
अजमेर जनाधिकार बचाओ मंच की ओर से शुक्रवार को आयोजित रैली और जन आक्रोश सभा में मौजूद लोग।
जनाक्रोश सभा को संबोधित करते सुनील दत्त जैन।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva